છોટાઉદેપુરના ભાજપ પ્રમુખની કારે મુસાફર ભરેલી રિક્ષાને ટક્કર મારી હતી આ અકસ્માતમાં રિક્ષામાં સવાર ચાર લોકોનાં મોત થયાં હતાં. જ્યારે આઠ વ્યક્તિ ઘાયલ થઇ હતી. જ્યારે ગંભીર રીતે ઘવાયેલા બે વ્યકિતઓને આણંદની ખાનગી હોસ્પિટલમાં ખસેડાયા હતા. જ્યાં સારવાર દરમિયાન ગણપતભાઈ ભારતભાઈ પરમારનું મૃત્યુ નીપજ્યું હતું. જ્યારે ગોધરા સિવિલ હોસ્પિટલમાં ખસેડાયેલા રેવાબેન શાભઈભાઈ પરમાર, પ્રેમીલાબેન ગણપતભાઈ પરમાર તથા બેનીબેન ભારતભાઈ પરમારને પ્રાથમિક સારવાર બાદ વધુ સારવાર માટે વડોદરાની એસ.એસ.જી હોસ્પિટલમાં ખસેડાયા હતા. જ્યાં તેઓને વડોદરા લઈ જતાં રસ્તામાં મૃત્યુ નીપજ્યુ હતું.